RIMANKA

Sugestívny existencialistický román Alberta Moraviu, ktorého príbeh rozpráva sama Adriana-hlavná postava. Dej sa odohráva v 20. Storočí v Ríme v čase fašizmu.

Postavy:

* **Adriana -** krásne, mladé dievča plné túžob a ideálov, ktoré žije v zlých sociálnych podmienkach
* **Astarita - ú**radník fašistickej polície, je zaľúbený do Adriany
* **Giacomo (Mino) -** mladý študent z bohatej rodiny, člen antifašistickej skupiny
* **Sonzogno -** vrah, veľmi násilný a krutý, jeden z Adrianiných milencov

**vedľajšie:** Adrianina matka, Gino-šofér panskej rodiny, Gisella-prostitútka

Adriana svojho otca nikdy nepoznala – zomrel ešte keď nebola na svete. Žije spolu s matkou v nie najlepších pomeroch, keďže jej matka sa živí šitím, praním a opravovaním oblečenia. Jej matke sa nepáči, že žijú v chudobe a pre Adrianu by chcela zabezpečiť lepší život. V Adrianinej kráse vidí jediné bohatstvo a tak z nej v 16 roku života spraví modelku, nahú pózujúcu maliarom. Jej matka ale chce, aby zo svojej krásy vyťažila viac. No Adriana je mladé nevinné dievča, ktoré túži založiť si rodinu, mať muža, deti. Adriana sa zaľúbi do mladého šoféra Gina, ktorý slúži jednej panskej rodine. Ten jej sľubuje, že si ju zoberie a splní jej sen o rodine. Pri pózovaní sa zoznámi s prostitútkou Gisellou, ktorá ju neskôr pri práci spoločníčky zoznámi s dvoma pánmi. Jedným z nich je Astarita- úradník polície, s ktorým strávi noc, za ktorú dostane prvýkrát peniaze, ktoré v nej vyvolajú pocit radosti. Astarita sa do nej zaľúbi a je ochotný urobiť pre ňu čokoľvek. Na stretnutí jej vyznáva lásku k nej, ponúka jej skvosty a bohatstvo, Adriana však odmieta, a preto jej povie dôležitú informáciu o jej snúbencovi. Tou je, že Gino Molinari, je 4 roky ženatý a má dcéru menom Mária. Keď sa to Adriana dozvie zlomí ju to a prinúti stať sa prostitútkou. Peniaze jej už nechýbajú, no stále nie je šťastná pre nenaplnené túžby o rodine.

Zoznámi sa Giacomom, ktorého prezýva Mino. Je to mladý študent z bohatej rodiny, člen protifašistickej skupiny. Adriana sa doňho okamžite zaľúbi. Je Adrianinou druhou veľkou láskou a je schopná vzdať sa preňho pohodlného života prostitútky. No Giacomo jej lásku neopätuje, a tak majú spolu len milenecký vzťah. Adriana naďalej pracuje ako prostitútka a jedným z jej klientov je vrah a zločinec Sonzogno, s ktorým ju zoznámi Gino. Následne Giacoma zatknú a ten zradí svojich kamarátov, aby ho prepustili. Cíti sa zle za zradu. Medzitým Adriana zistí, že je tehotná, no je jej jasné, že otcom je Sogonzo, ktorého nenávidí. Sonzogno vysotí Astaritu zo schodišťa bytu, za facky, ktoré od neho dostal a  vzápätí policajti zastrelia Sonzonga pri naháňačke.  Adriana Giacomom tvrdí, že dieťa je jeho, no ani to ho od samovraždy nepresvedčí, keďže jeho smútok je mocnejší. Ten ale sľúbi, že jeho bohatá rodina sa o dieťa postará. .Adriana skončí so svojím remeslom, a s matkou začnú znova žiť v skromnejších pomeroch. Jej dieťa jej dalo silu pre lepšiu a čestnú budúcnosť. Ak to bude chlapček, bude sa volať Giacomo, ak dievčatko, Adriana jej dá meno Letizia - Radosť, pretože chce, aby mala iný život ako ona, šťastný a veselý.

